Period: Ur III
Genre: Legal
Transliteration:
<SURFACE>
<COLUMN>
lugal-geškim-zi
dumu šeš-gal ugula-e₂ {d}inana-ke₄
inim {d}amar{d}suen-ka
bi₂-in-du₁₁
ba-an-da-gi-in
gaz-de₃ ba-šum₂
ugula-e₂ {d}inana ba-da-silim
lugal-e in-na-ti
<unk> mu sukkal-mah maškim
a-ra₂ 2(diš)-kam-ma-aš
ugula-e₂ {d}inana-ra
inim azag{za₃} gu₇-a
inim udu i₃-nun zi₃ eša
siskur₂ lugal-ka
ku₅-ra₂-a
inim i₃-nun sa₂-du₁₁
iti-da 3(diš) sila₃-ta-am₃ ku₅-ra₂
u₃ i₃-nun sa₂-du₁₁-a-ni bi₂-sa₂-a
<COLUMN>
in-da...
igi <unk> mu...
igi da-da ensi₂ nibru{ki}ka...
igi sag{d}nanna...
di in-da-an...
nu-un-da-gi...
gaz-de₃ ba...
u₃ nam-ibila lugal-geškim...
ugula-e₂ {d}inana-ka...
lu₂-bala-sa₆-ga
dumu šeš-banda₃{da}ni-ir
nam-ugula e₂ {d}inana
e₂ ki-tuš gu₂ <unk> ad-da-ke₄ us₂-bi
ša₃ nig₂-gur₁₁ lugal
u₃ nig₂-gur₁₁ ad-da
<SURFACE>
<COLUMN>
...
...{d}inana-ka
e₂ ki-tuš gu₂ <unk> ad-da-ke₄ us₂-ba
u₃ nig₂-gur₁₁ ad-da
igi 3(diš) gal₂ in-ba-a-na
inim nu-un-ga₂-ga₂-ne-a
mu lugal-bi in-pa₃-eš
igi da-da ensi₂ nibru{ki}ka...
inim-bi al-til
<BLANK_SPACE>
<COLUMN>
<BLANK_SPACE>
iti šu-numun-a
mu {d}i-bi₂{d}suen lugal uri₅{ki}ma-ke₄ en {d}inana unu{ki}ga maš₂-e bi₂-in-pa₃
<SURFACE>
<COLUMN>
...bi₂...suen
dingir kalam-ma
lugal kal-ga
lugal uri₅{ki}ma
lugal an ub-da limmu₂...
<COLUMN>
da...
ensi₂
...
<SURFACE>
{d}en-lil₂-a₂-mah
ugula-e₂ {d}inana
nu-eš₃ {d}en-lil₂-la₂
lugal-engar-du₁₀ dumu-ni

Cuneiform:
<SURFACE>
<COLUMN>
𒈗𒅆𒁾𒍣
𒌉𒋀𒃲𒉺𒂍𒀭𒈹𒆤
𒅗𒀭𒀫𒀭𒂗𒍪𒅗
𒉈𒅔𒅗
𒁀𒀭𒁕𒄀𒅔
𒄤𒉈𒁀𒋧
𒉺𒂍𒀭𒈹𒁀𒁕𒁲
𒈗𒂊𒅔𒈾𒋾
<unk>𒈬𒈛𒈤𒉺𒁽
𒀀𒁺𒈫𒄰𒈠𒀸
𒉺𒂍𒀭𒈹𒊏
𒅗𒆬𒀭𒍠𒅥𒀀
𒅗𒇻𒉌𒉣𒍥𒀀𒌁
𒀬𒀬𒈗𒅗
𒋻𒁺𒀀
𒅗𒉌𒉣𒁲𒅗
𒌗𒁕𒐈𒋡𒋫𒀀𒀭𒋻𒁺
𒅇𒉌𒉣𒁲𒅗𒀀𒉌𒉈𒁲𒀀
<COLUMN>
𒅔𒁕...
𒅆<unk>𒈬...
𒅆𒁕𒁕𒉺𒋼𒋛𒂗𒆤𒆠𒅗...
𒅆𒊕𒀭𒋀𒆠...
𒁲𒅔𒁕𒀭...
𒉡𒌧𒁕𒄀...
𒄤𒉈𒁀...
𒅇𒉆𒌉𒍑𒈗𒅆𒁾...
𒉺𒂍𒀭𒈹𒅗...
𒇽𒁄𒊷𒂵
𒌉𒋀𒌉𒁕𒉌𒅕
𒉆𒉺𒂍𒀭𒈹
𒂍𒆠𒆪𒄘<unk>𒀜𒁕𒆤𒍑𒁉
𒊮𒃻𒂵𒈗
𒅇𒃻𒂵𒀜𒁕
<SURFACE>
<COLUMN>
...
...𒀭𒈹𒅗
𒂍𒆠𒆪𒄘<unk>𒀜𒁕𒆤𒍑𒁀
𒅇𒃻𒂵𒀜𒁕
𒅆𒐈𒅅𒅔𒁀𒀀𒈾
𒅗𒉡𒌧𒂷𒂷𒉈𒀀
𒈬𒈗𒁉𒅔𒅆𒊒𒌍
𒅆𒁕𒁕𒉺𒋼𒋛𒂗𒆤𒆠𒅗...
𒅗𒁉𒀠𒌀
<BLANK_SPACE>
<COLUMN>
<BLANK_SPACE>
𒌗𒋗𒆰𒀀
𒈬𒀭𒄿𒉈𒀭𒂗𒍪𒈗𒋀𒀊𒆠𒈠𒆤𒂗𒀭𒈹𒀕𒆠𒂵𒈧𒂊𒉈𒅔𒅆𒊒
<SURFACE>
<COLUMN>
...𒉈...𒂗𒍪
𒀭𒌧𒈠
𒈗𒆗𒂵
𒈗𒋀𒀊𒆠𒈠
𒈗𒀭𒌒𒁕𒇹...
<COLUMN>
𒁕...
𒉺𒋼𒋛
...
<SURFACE>
𒀭𒂗𒆤𒀉𒈤
𒉺𒂍𒀭𒈹
𒉡𒀊𒀭𒂗𒆤𒇲
𒈗𒀳𒄭𒌉𒉌